نجوى المالحي -كود الممثل هاشم البسطاوي ولد الراحل محمد البسطاوي كعا على حبيبتو نسرين الراضي من بعد قضية البوسة من الفم مع الممثلة لبنى أزابال في مهرجان كان السينمائي. البسطاوي ناض حيد كاع تصاورو مع نسرين في انستكرام وشي مغاربة ناضو كيكتبو ليه في التعاليق كلام مافيه مايتقرا. الممثل لي بعيد على الصحافة وعالم البوز تلفات به الوقت وحط فيديو اعتذار لبنى ومن بعد بشوية مسحو ومن بعد واحد ساعتين نزل الفيديو وكتب عليه نسرين صديقة عزيزة وممثلة موهوبة شوية وهو يعاود يمسحو باش يتهنى. نسرين وهاشم كتجمعهم علاقة حب قوية ودائما كيبعدو من الصحافة وكيرفضو يدويو على الجانب الخاص من حياتهم الا أن هاد قضية البوش آ بوش نوضات الصداع بيناتهم. ودارت لبنى البارح فيديو كتعتذر فيه وكتفسر ان البوسة بوش ا بوش كانت عفوية ونسرين بحال ختها. نسرين ولبنى مشاركين في بطولة فيلم آدم ديال مريم التوزاني مرات المخرج نبيل عيوش.